CELEX: 52015DC0241
Language: fi
Date: 2015-05-13
Title: LISÄTALOUSARVIOESITYS NRO 5 VUODEN 2015 YLEISEEN TALOUSARVIOON MUUTTOPAINEISIIN VASTAAMINEN

EUROOPAN
       KOMISSIO
                         Bryssel 13.5.2015
                         COM(2015) 241 final
      LISÄTALOUSARVIOESITYS NRO 5
   VUODEN 2015 YLEISEEN TALOUSARVIOON
     MUUTTOPAINEISIIN VASTAAMINEN
FI                                           FI
 ---pagebreak---    LISÄTALOUSARVIOESITYS NRO 5
VUODEN 2015 YLEISEEN TALOUSARVIOON
  MUUTTOPAINEISIIN VASTAAMINEN
 ---pagebreak--- Euroopan komissio ottaa huomioon
–         Euroopan unionin toiminnasta tehdyn sopimuksen ja erityisesti sen 314 artiklan
          yhdessä Euroopan atomienergiayhteisön perustamissopimuksen ja erityisesti sen
          106 A artiklan kanssa,
–         unionin yleiseen talousarvioon sovellettavista varainhoitosäännöistä 25 päivänä
          lokakuuta 2012 annetun Euroopan parlamentin ja neuvoston asetuksen (EU,
          Euratom) N:o 966/20121 ja erityisesti sen 41 artiklan,
–         17 päivänä joulukuuta 2014 hyväksytyn Euroopan unionin yleisen talousarvion
          varainhoitovuodeksi 20152,
–         28 päivänä huhtikuuta 2015 hyväksytyn lisätalousarvion nro 1/20153,
–         13 päivänä tammikuuta 2015 hyväksytyn lisätalousarvioesityksen nro 1/20154,
–         15 päivänä huhtikuuta 2015 hyväksytyn lisätalousarvioesityksen nro 3/20155,
–         15 päivänä huhtikuuta 2015 hyväksytyn lisätalousarvioesityksen nro 4/20156,
ja esittää Euroopan parlamentille ja neuvostolle lisätalousarvioesityksen nro 5 vuoden 2015
talousarvioon.
MUUTOKSET PÄÄLUOKITTAISEEN TULO- JA MENOTAULUKKOON
Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-
lex.europa.eu/budget/www/index-fi.htm). Muutosten englanninkielinen toisinto esitetään
tiedoksi tämän asiakirjan budjettiteknisenä liitteenä.
1
         EUVL L 298, 26.10.2012, s. 1.
2
         EUVL L 69, 13.3.2015, s. 1.
3
         EUVL L XX, XX.XX.2015.
4
         COM(2015) 11 final, 13.1.2015.
5
         COM(2015) 160 final, 15.4.2015.
6
         COM(2015) 161 final, 15.4.2015.
                                                 1
 ---pagebreak---                                            SISÄLLYSLUETTELO
1.    JOHDANTO ................................................................................................................................................ 3
2.    MUUTTOPAINEISIIN VASTAAMINEN ................................................................................................ 3
   2.1  TARVE TEHOSTAA TOIMIA EU:N TASOLLA ............................................................................................. 3
   2.2  TOIMENPITEET, JOITA VARTEN EHDOTETAAN LISÄÄ MÄÄRÄRAHOJA VUONNA 2015 ........................... 4
   2.3  EHDOTUS MUUTTOLIIKETTÄ KOSKEVIEN TOIMENPITEIDEN RAHOITTAMISEKSI .................................. 5
   2.4  MAKSUMÄÄRÄRAHOJEN UUDELLEENKOHDENNUS GALILEO-OHJELMASTA ......................................... 6
3.    TIIVISTELMÄTAULUKKO MONIVUOTISEN RAHOITUSKEHYKSEN OTSAKKEITTAIN .... 7
                                                                       2
 ---pagebreak--- 1.        JOHDANTO
Lisätalousarvioesitys (LTE) nro 5 vuoden 2015 talousarvioon kattaa muutto- ja pakolaisvirtojen
hallintaan tarkoitettujen unionin varojen lisäämisen eteläisen Välimeren viimeaikaisten tapahtumien
johdosta. Lisämäärärahoja osoitetaan erityisesti Frontexille, turvapaikka-, maahanmuutto- ja
kotouttamisrahastolle ja sisäisen turvallisuuden rahastolle.
Kun otetaan huomioon mahdollisuudet uudelleenkohdentamiseen muun muassa Galileo-ohjelman
maksumäärärahoista, tarkoitusta varten pyydetty määrärahojen nettolisäys on yhteensä 75,8 miljoonaa
euroa maksusitoumusmäärärahoina. Maksumäärärahoihin ei pyydetä lisäystä.
2.        MUUTTOPAINEISIIN VASTAAMINEN
2.1     Tarve tehostaa toimia EU:n tasolla
Välimerellä äskettäin sattuneen, arviolta 700 ihmisen hengen vieneen traagisen onnettomuuden
jälkeen sekä neuvosto että Euroopan parlamentti katsoivat, että Euroopan unionin on ryhdyttävä
toimiin.
Eurooppa-neuvoston 23. huhtikuuta 2015 pidetyn ylimääräisen kokouksen jälkeen annetussa
julkilausumassa7 edellytetään muun muassa seuraavia toimia:
       tehostetaan Italian johtamaa yhteistä Triton- ja Kreikan johtamaa yhteistä Poseidon-
        operaatiota, johon muut jäsenvaltiot osallistuvat antamalla käyttöön voimavaroja ja resursseja,
        jota Frontex koordinoi ja jota osarahoitetaan EU:n talousarviosta Frontexin kautta;
       lisätään hätäapua ensimmäisille saapumisjäsenvaltioille ;
       perustetaan vapaaehtoinen pilottihanke          kolmansiin     maihin    jääneiden     pakolaisten
        uudelleensijoittamista varten;
       perustetaan uusi paluuohjelma laittomien maahanmuuttajien palauttamiseksi nopeasti;
       käynnistetään alueellisia kehitys- ja suojeluohjelmia Pohjois-Afrikassa ja Afrikan sarvessa.
Euroopan parlamentti kehotti 29. huhtikuuta 2015 antamassaan päätöslauselmassa8 unionia ja
jäsenvaltioita antamaan käyttöön tarvittavat resurssit, jotta voidaan varmistaa, että etsintä- ja
pelastusvelvoitteet todellakin täytetään ja että tätä varten annetaan riittävästi rahoitusta. Parlamentti
muistutti, että unionin on huolehdittava siitä, että vastuu jakautuu oikeudenmukaisemmin ja
yhteisvastuu toteutuu niitä jäsenvaltioita kohtaan, jotka ottavat vastaan absoluuttisesti tai suhteellisesti
suurimman määrän pakolaisia ja turvapaikanhakijoita. Lisäksi se painotti tarvetta antaa alan
vastuuvirastoille niiden velvoitteiden täyttämiseen tarvittavat resurssit.
Tässä lisätalousarvioesityksessä tehdyillä ehdotuksilla toteutetaan käytännössä Eurooppa-neuvoston ja
Euroopan parlamentin esittämät linjaukset ja otetaan samalla huomioon Euroopan
muuttoliikeagendassa9 esitetty komission toimintapoliittinen strategia:
    -   Nopeat toimet muuttopaineisiin vastaamiseksi:
            o vahvistetaan läsnäoloa merellä;
            o parannetaan tietojenvaihtoa salakuljetuksen torjumiseksi;
            o hyödynnetään EU:n virastoja ja rahastoja;
            o luodaan eurooppalainen toimintamalli pakolaistulvaan reagoimiseksi;
7
        EUCO 18/15, 23.4.2015.
8
        P8_TA-PROV-(2015)0176, 29.4.2015.
9
        COM(2015) 240, 13.5.2015.
                                                 3
 ---pagebreak---             o perustetaan uudelleensijoittamismekanismi;
            o puututaan tilanteeseen jo lähtö- ja kauttakulkumaissa.
    -   Muuttoliikkeen tehokkaamman hallinnan neljä pilaria:
            o vahva yhteinen turvapaikkapolitiikka;
            o ihmisten salakuljetuksen ja ihmiskaupan torjuminen ja laittoman muuttoliikkeen
                ehkäiseminen;
            o ulkorajojen turvaaminen ja ihmishenkien pelastaminen;
            o laillista maahanmuuttoa koskeva uusi politiikka.
    -   Tie eteenpäin: muuttoliikettä koskevan yhteistyön syventäminen Euroopassa:
            o yhteisen eurooppalaisen turvapaikkajärjestelmän päätökseen saattaminen;
            o yhteinen vastuu rajaturvallisuudesta;
            o laillisen muuttoliikkeen uusi malli.
2.2     Toimenpiteet, joita varten ehdotetaan lisää määrärahoja vuonna 2015
Tässä lisätalousarviossa esitetään lisäyksiä seuraavien toimenpiteiden vuoden 2015 määrärahoihin:
    1. Komissio ehdottaa, että EU:n vuoden 2015 rahoitusosuuteen Frontexille tehdään vielä 26,8
        miljoonan euron lisäys sekä maksusitoumus- että maksumäärärahoina. Tavoitteena on
        kolminkertaistaa yhteisten Triton- ja Poseidon-operaatioiden rahoitus vuoden 2015 viimeisten
        seitsemän kuukauden aikana ja kattaa menot, jotka liittyvät Frontexille vuonna 2015
        pyydettyihin lisävirkoihin/-toimiin (ks. jäljempänä). Triton- ja Poseidon-operaatioita
        tehostetaan lisäämällä ilma- ja merivalvontaa ja laajentamalla kohdealuetta vastaamaan Mare
        Nostrum -operaation toiminta-alaa Eurooppa-neuvoston päätelmien mukaisesti. Frontex
        lähettää alueelle lisää aluksia ja lentokoneita jäsenvaltioiden käyttöön antaman kaluston
        pohjalta ja päivittää toiminta-alueiden tilannekuvan etsintä- ja pelastusmahdollisuuksien
        parantamiseksi.
    2. Yhä        suurempia        määriä       maahanmuuttajia        vastaanottavien      ensimmäisten
        saapumisjäsenvaltioiden tukemiseksi komissio ehdottaa, että turvapaikka-, maahanmuutto- ja
        kotouttamisrahastolle ja sisäisen turvallisuuden rahastolle osoitetaan lisää määrärahoja.
            a. Turvapaikka-, maahanmuutto- ja kotouttamisrahastolle (budjettikohta 18 03 01 01)
                pyydetään 57,0 miljoonan euron lisäystä maksusitoumusmäärärahoihin ja 45,6
                miljoonan euron lisäystä maksumäärärahoihin vuodeksi 2015. Tällä määrällä
                kaksinkertaistetaan komission hätäapu ensimmäisille saapumisjäsenvaltioille, jotta
                nämä pystyisivät vastaanottamaan ne aiempaa suuremmat saapuvien/pelastettujen
                maahanmuuttajien määrät, jotka ovat seurausta Triton- ja Poseidon-operaatioiden
                tehostamisesta. Lisäys on tarkoitettu kattamaan prosessin kaikki vaiheet
                maahanmuuttajien saapumisen ja seulonnan jälkeen (25 miljoonaa euroa) sekä EU:n
                laajuisen uudelleensijoittamista koskevan ohjelman täytäntöönpanon (25 miljoonaa
                euroa). Lisää määrärahoja osoitetaan lisäksi Pohjois-Afrikassa ja Afrikan sarvessa
                toteutettavia alueellisia kehitys- ja suojeluohjelmia varten (7 miljoonaa euroa).
            b. Sisäisen turvallisuuden rahastolle (budjettikohta 18 02 01 01) pyydetään 5 miljoonan
                euron lisäystä maksusitoumusmäärärahoihin ja 4 miljoonan euron lisäystä
                maksumäärärahoihin vuodeksi 2015. Tällä lisäyksellä katetaan Triton- ja Poseidon-
                operaatioiden puitteissa toteuttaviin valvontatoimiin liittyvä hätäapu. Sillä tuetaan
                ensivastaanottotoimia, joihin kuuluvat muun muassa tunnistaminen, ensivaiheen
                lääkintäapua, rajatarkastuksissa käytettävien laitteiden hankinta ja maahanmuuttajien
                kuljetukset.
                                                  4
 ---pagebreak---      3. Koska toimintaan välittömästi osallistuvien kolmen EU-viraston työmäärän odotetaan
         lisääntyvän, komissio ehdottaa niiden henkilöstömääriin seuraavia rajoitettuja lisäyksiä:
              a. Frontex: 16 lisävirkaa/-tointa, jotta voidaan hoitaa Triton- ja Poseidon-operaatioiden
                  tehostamisesta johtuvat tehtävät, lisätä yhteistyötä EU:n muiden virastojen kanssa
                  ihmiskauppaverkostojen hajottamiseksi ja lähettää lisää yhteyshenkilöitä kolmansiin
                  maihin. Tästä aiheutuvat lisämenot vuonna 2015 ovat arviolta 528 000 euroa.
              b. Europol: 3 lisävirkaa/-tointa tehtäviin, jotka liittyvät ihmiskauppaverkostojen
                  hajottamiseen ja sellaisen internetsisällön havaitsemiseen ja poistamiseen, jota
                  ihmiskauppiaat käyttävät houkutellakseen muuttajia ja pakolaisia. Tästä aiheutuvat
                  lisämenot vuonna 2015 ovat arviolta 99 000 euroa.
              c. Euroopan           turvapaikka-asioiden         tukivirasto       (EASO):      4     lisävirkaa/-tointa
                  ihmiskauppaverkostojen hajottamiseen liittyviä tehtäviä varten ja lisäryhmien
                  lähettämiseksi ensimmäisiin saapumisjäsenvaltioihin turvapaikkahakemusten yhteistä
                  käsittelyä varten. Tästä aiheutuvat lisämenot vuonna 2015 ovat arviolta 132 000 euroa.
2.3      Ehdotus muuttoliikettä koskevien toimenpiteiden rahoittamiseksi
Edellä selostettujen toimenpiteiden rahoittamiseen tarvitaan yhteensä 89,0 miljoonan euron lisäys
maksusitoumusmäärärahoihin. Maksumäärärahoihin tarvitaan 76,6 miljoonan euron lisäys, jotta
voitaisiin kattaa turvapaikka-, maahanmuutto- ja kotouttamisrahastosta ja sisäisen turvallisuuden
rahastosta rahoitettavien lisätoimien ennakkomaksut (80 %) ja varmistaa, että Frontex voi jatkaa
Triton-operaation yhteisrahoitusta.
Komissio on tarkastellut huolellisesti mahdollisuuksia määrärahojen uudelleen kohdentamiseen
vuoden 2015 talousarvion sisällä sekä maksusitoumusten että maksujen osalta. Komissio totesi, että
luvussa 18 02 (Sisäinen turvallisuus) on ulkorajarahaston vanhojen tapausten päättämiseen liittyvien
määrien palautuksista saatuja sisäisiä käyttötarkoitukseensa sidottuja tuloja10, joiden määrä on 13,2
miljoonaa euroa maksusitoumusmäärärahoina ja 7,0 miljoonaa euroa maksumäärärahoina. Nämä
määrät ehdotetaan käytettävän Frontexille osoitettavaan välittömään lisärahoitukseen, joka on osa
virastolle tässä lisätalousarvioesityksessä pyydettyä kokonaislisäystä (26,8 miljoonaa euroa).
Tämän vuoksi komissio ehdottaa, että muuttoliikettä koskevien toimenpiteiden rahoittamiseksi vuoden
2015        talousarvioon          hyväksytään          lisäys,    joka        koostuu       75,8 miljoonan         euron
maksusitoumusmäärärahoista ja 69,7 miljoonan euron maksumäärärahoista. Tämä lisäys jakautuu
viiden budjettikohdan kesken seuraavasti:
                                                                                          Maksusitoumus-       Maksumäärä-
  Budjettikohta                                  Nimike
                                                                                            määrärahat              rahat
  18 02 01 01      Tuki      rajaturvallisuuden     ylläpitämiseen    ja    yhteiseen             5 000 000           4 000 000
                   viisumipolitiikkaan laillisen matkustamisen helpottamiseksi
  18 02 03         Euroopan          unionin      jäsenvaltioiden       operatiivisesta          13 541 000          19 821 000
                   ulkorajayhteistyöstä huolehtiva virasto (Frontex)
  18 02 04         Euroopan poliisivirasto (Europol)                                                 99 000               99 000
  18 03 01 01      Euroopan yhteisen turvapaikkajärjestelmän vahvistaminen ja                    57 000 000          45 600 000
                   kehittäminen sekä jäsenvaltioiden välisen yhteisvastuullisuuden ja
                   vastuunjaon lisääminen
  18 03 02         Euroopan turvapaikka-asioiden tukivirasto                                        132 000             132 000
  Yhteensä                                                                                       75 772 000          69 652 000
10
         Ulkorajarahaston perustamisesta vuosiksi 2007–2013 tehdyn päätöksen N:o 574/2007/EY mukaisesti komissio
         päättää jäsenvaltioilta niiden vuosittaisten ohjelmien päättämisen yhteydessä saatujen tietojen perusteella
         rahastosta rahoitettavien menojen määrän ja perii takaisin lopullisesti hyväksyttyjen menojen ja jäsenvaltioille jo
         maksettujen määrien välisen erotuksen.
                                                          5
 ---pagebreak--- 2.4      Maksumäärärahojen uudelleenkohdennus Galileo-ohjelmasta
Edellä 2.3 kohdassa selostetun, lukua 18 02 koskevan uudelleenkohdennuksen lisäksi komissio on
paikantanut toisenkin maksumäärärahojen uudelleenkohdentamismahdollisuuden: Galileo-ohjelmasta
voidaan kattaa tarvittava maksumäärärahojen 69,7 miljoonan euron loppuosa, jolloin
maksumäärärahojen kokonaismäärä vuoden 2015 talousarviossa säilyy ennallaan.
Muut rahoitusohjelmat toteutetaan avustuksina, mutta Galileo-ohjelman tapauksessa komissio vastaa
avaruusinfrastruktuurin     rakentamisesta      ja    toiminnasta.      Kuten      yleensäkin     suurissa
infrastruktuurihankkeissa ja erityisesti avaruusalalla, toimintaan liittyvät riskit voivat konkretisoitua
milloin tahansa. Tästä on lukuisia esimerkkejä eri puolilta maailmaa. Galileo ei ole mikään poikkeus:
satelliitinvalmistajan (OHB) toimitukset ovat viivästyneet ja satelliittien laukaisussa oli häiriöitä
elokuussa 2014. Näihin ongelmiin on puututtu ja ohjelmien toteutus jatkuu taas normaalisti.
Euroopan avaruusjärjestön (ESA) ja Euroopan GNSS-viraston (GSA) kanssa tehdyissä
valtuutussopimuksissa edellytetään, että komissio suorittaa vuoden aikana kaksi maksua, jotka
perustuvat yksityiskohtaisiin ennusteisiin alihankkijoille asetettujen välitavoitteiden saavuttamisesta ja
kattavat ESAn ja GSA:n rahoitustarpeet seuraavan kuuden kuukauden ajan. Nämä tarpeet ovat
suoraan sidoksissa erilaisten sopimusten kehitykseen, ja ottaen huomioon näiden sopimusten
olennaisuuden, pyydettyjen varojen määrä voi muuttua merkittävästi jo allekirjoitettujen sopimusten
täytäntöönpanon tai uusien sopimusten allekirjoittamisen viivästymisen vuoksi.
Moitteettoman varainhoidon periaatteen mukaisesti komissio ottaa huomioon toteutuksessa
tapahtuneen edistymisen ja mukauttaa tämän perusteella ESAlle ja GSA:lle suoritettavia maksuja.
Seuraavaa satelliittiryhmää (ryhmä 3) koskeva päätös riippuu elokuussa 2014 laukaistuja täyden
toimintavalmiuden (FOC) satelliitteja koskevista lopullisista testituloksista. Viimeisimmät kolmannen
satelliittiryhmän hankinnasta käytettävissä olevat suunnittelutiedot viittaavat siihen, että sopimus, joka
oli alun perin tarkoitus allekirjoittaa vuonna 2015, allekirjoitetaankin vuoden 2016 toisella
neljänneksellä. Näin ollen osa vuodelle 2015 budjetoiduista maksumäärärahoista jää käyttämättä.
Komissio ehdottaa, että maksumäärärahoista 69,7 miljoonaa euroa kohdennetaan uudelleen edellä 2.2
ja 2.3 kohdassa yksilöityjen lisätarpeiden kattamiseksi.
                                                6
 ---pagebreak---    3.             TIIVISTELMÄTAULUKKO MONIVUOTISEN RAHOITUSKEHYKSEN OTSAKKEITTAIN
                                                       Talousarvio 2015                                                Talousarvio 2015
                                                                                  Lisätalousarvioesitys nro
                                               (ml. LT nro 1 ja LTE:t nro 1, 3 ja          5/2015             (ml. LT nro 1 ja LTE:t nro 1, 3, 4 ja
                    Otsake
                                                            4/2015)                                                         5/2015)
                                                    MSM                MM          MSM               MM            MSM                  MM
1.      Älykäs ja osallistava kasvu             77 954 679 684     66 922 960 910                - 69 652 000   77 954 679 684      66 853 308 910
                            josta joustoväline      83 285 595                                                      83 285 595
                              Enimmäismäärä     77 986 000 000                                                  77 986 000 000
                                Liikkumavara       114 605 911                                                     114 605 911
        Kasvua ja työllisyyttä edistävä
1a      kilpailukyky                            17 551 688 425     15 798 230 894                - 69 652 000   17 551 688 425      15 728 578 894
                              Enimmäismäärä     17 666 000 000                                                  17 666 000 000
                                Liikkumavara       114 311 575                                                     114 311 575
        Taloudellinen, sosiaalinen ja
1b      alueellinen koheesio                    60 402 991 259     51 124 730 016                               60 402 991 259      51 124 730 016
                            josta joustoväline      83 285 595                                                      83 285 595
                              Enimmäismäärä     60 320 000 000                                                  60 320 000 000
                                Liikkumavara           294 336                                                         294 336
2.      Kestävä kasvu: luonnonvarat             63 901 960 185     55 998 594 804                               63 901 960 185      55 998 594 804
                              Enimmäismäärä     64 692 000 000                                                  64 692 000 000
                                Liikkumavara       790 039 815                                                     790 039 815
josta: Euroopan maatalouden tukirahasto –
Markkinoihin liittyvät menot ja suorat tuet     43 455 780 762     43 447 624 585                               43 455 780 762      43 447 624 585
                          Alaenimmäismäärä      44 313 000 000                                                  44 313 000 000
                    Maataloustukirahaston ja
            maaseuturahaston välillä siirretty
                                   nettomäärä      123 215 000                                                     123 215 000
                                Liikkumavara       734 004 238                                                     734 004 238
3.      Turvallisuus ja kansalaisuus             2 357 076 847      1 859 513 795 75 772 000       69 652 000    2 432 848 847       1 929 165 795
                              Enimmäismäärä      2 456 000 000                                                   2 456 000 000
                                Liikkumavara        98 923 153                                                      23 151 153
4.      Globaali Eurooppa                        8 410 899 029      7 422 489 907                                8 410 899 029       7 422 489 907
                              Enimmäismäärä      8 749 000 000                                                   8 749 000 000
                                Liikkumavara       338 100 971                                                     338 100 971
5.      Hallinto                                 8 660 469 063      8 658 756 179                                8 660 469 063       8 658 756 179
                              Enimmäismäärä      9 076 000 000                                                   9 076 000 000
                                Liikkumavara       415 530 937                                                     415 530 937
josta: toimielinten hallintomenot                6 941 188 663      6 939 475 779                                6 941 188 663       6 939 475 779
                          Alaenimmäismäärä       7 056 000 000                                                   7 056 000 000
                                Liikkumavara       114 811 337                                                     114 811 337
6.      Korvaukset
                              Enimmäismäärä
                                Liikkumavara
                                    Yhteensä   161 285 084 808    140 862 315 595 75 772 000                   161 360 856 808     140 862 315 595
                            josta joustoväline      83 285 595         11 315 595                                   83 285 595          11 315 595
                             Enimmäismäärä     162 959 000 000    141 901 000 000                              162 959 000 000     141 901 000 000
                                Liikkumavara     1 757 200 787      1 050 000 000                                1 681 428 787       1 050 000 000
        Muut erityisrahoitusvälineet               581 870 850        418 230 818                                  581 870 850         418 230 818
                             Kaikki yhteensä   161 866 955 658    141 280 546 413 75 772 000                   161 942 727 658     141 280 546 413
                                                                     7